Pledari da baselgia

La terminologia ecclesiastica rumantscha n'è betg mo differenta en ils singuls idioms, ma mintgatant er d'ina vischnanca a l'autra. Per sclerir questa situaziun ha Gion Tscharner, reverenda a Zernez, creà in pledari da baselgia. Quest pledari rumantsch grischun-tudestg e tudestg-rumantsch grischun cuntegna tranter 2000 e 2500 chavazzins. La basa da questa lavur èn tut las publicaziuns da las duas baselgias chantunalas dapi l'onn 1987. Ultra da substantivs ed adjectivs ecclesiastics èn vegnids integrads er in per verbs cun lur conjugaziun che vegnan duvrads savens en connex cun la baselgia e la vita ecclesiastica. Il pledari sa drizza surtut a reverendas e cussegls da baselgia. EI po vegnir retratg tar la baselgia evangelica chantunala a Cuira. Per il lectorat èn stads responsabels: Martin Fontana da Fidaz/Flem per la Surselva refurmada; Gion Martin Pelican da Trun per la Surselva catolica e Romedi Arquint da Chapella per la part catechetica.

[Pagina rumantscha]